open-index/open-wikipedia-markdown huggingface dataset:
Papiross

**Papirosi** ir zīdpapīra čaulītēs iepildīta smalki sagriezta dzeltenā tabaka. Šai čaulītei klāt ir pielīmēta vēl viena čaulīte, kas ir bez tabakas un no daudz biezāka papīra. Tā pilda iemutņa funkciju. Ar tabaku pildītā čaulīte sastāda apmēram trešo daļu no papirosa. Čaulīte bez tabakas ļauj turēt papirosu rokā un pilda šķēršļa funkciju, lai tabaka nenokļūtu mutē, tomēr galvenā funkcija ir būt par iemuti. 

Papirosus var uzskatīt par vienu no cigarešu evolūcijas pakāpēm, jo papirosi parādījās pirms tām. ASV no papirosu ražošanas atteicās jau pēc Otrā pasaules kara. Papirosi atšķiras pēc iemutņa garuma un tabakas kvalitātes. No cigaretēm papirosi atšķiras ar to, ka tiem nav filtra un to papīrs liek papirosa tabakai lēnām degt. Papirosu smēķēšana atstāj negatīvu ietekmi uz cilvēka un viņam apkārt esošo veselību.
Dainis Kūla

**Dainis Kūla** (dzimis ) ir bijušais latviešu šķēpa metējs, Olimpisko spēļu čempions. Lielāko daļu savas sporta karjeras bija PSRS pārstāvis. Triju Zvaigžņu ordeņa virsnieks.

Dzimis Tukumā, tomēr lielāko daļu dzīves pavadījis Ventspilī. 1972. gadā sāka aktīvi nodarboties ar sportu. Nodarbojās ar skriešanu, basketbolu, riteņbraukšanu un airēšanu. 1973. uzsāka treniņus vieglatlētikā, bet nākamajā gadā uzsāka trenēties šķēpmešanā. Trenējās pie trenera Māra Grīvas, 1978. gadā uzvarēja PSRS junioru čempionātā. Nākamajā gadā viņš tika iekļauts PSRS izlasē. 1980. gada Maskavas vasaras olimpiskajās spēlēs ieguva zelta medaļu šķēpmešanā. 1983. gadā ieguva bronzas godalgu Helsinku vieglatlētikas pasaules čempionātā. 1984. gadā viņš savainoja roku, kas noveda pie rezultātu pasliktināšanās. 1988. gadā atskaitīts no PSRS izlases. Pēc Latvijas valstiskuma atjaunošanas atbalstīja Latvijas olimpisko kustību. 1992. gadā viņš pēdējos reizi startēja starptautiskās sacensībās Štutgartē (Vācija). Šobrīd piedalās veterānu sacensībās, strādā un brīvajā laikā nodarbojas ar makšķerēšanu. Kopš 1980. gada Ventspilī notiek "Olimpiskā čempiona Daiņa Kūlas kausa izcīņas sacensības šķēpa mešanā".

## Apbalvojumi
 saņēma IV šķiras Triju Zvaigžņu ordeni par "Par izciliem sasniegumiem sportā un nozīmīgo ieguldījumu sporta attīstībā Latvijā".

## Atsauces

## Ārējās saites

* Ventspils lepnums — olimpiskais čempions Dainis Kūla
* Kūla, Bojārs, Bružiks un citi
* Apliesi gurķus — kļūsi čempions
Oļegs Malašenoks

**Oļegs Malašenoks** (dzimis ) ir bijušais Latvijas futbola uzbrucējs. Savu karjeru viņš sāka FK Jūrmala. 

## Karjera
2008. gada sezonā viņš kļuva par otro rezultatīvāko spēlētāju Virslīgas čempionātā ar 13 gūtiem vārtiem aiz Vīta Rimkus. Pēc šīs sezonas Jūrmalas klubs bankrotēja un Malašenoks mēģināja iekļūt Bulgārijas un Skotijas klubos, tomēr tas neizdevās un viņš noslēdza viena gada līgumu ar FK Ventspils.

2009. gada sezonu viņš uzsāka Ventspils kluba FC Tranzīts sastāvā, bet 2009. gada septembrī viņš tika izīrēts uz Maltas futbola klubu Hibernians F.C..

2010. gada martā viņš pievienojās Virslīgas jaunpienācējai FK Jelgava.

Viņš tika atzīts par Virslīgas 2010. gada sezonas mēneša labāko spēlētāju maijā un 2010. gada jūnijā pirms Baltijas kausa izcīņas Malašenoku pirmoreiz uzaicināja uz Latvijas izlasi. Izlasē viņš debitēja 18. jūnija spēlē pret Lietuvas izlasi.

## Atsauces

## Ārējās saites
Live at Wembley

**Live at Wembley** ir amerikāņu dziedātājas Bejonse Noulza koncertalbums, kas tiks izdots 2004 gada 26. aprīlis.

## DVD/CD dziesmu saraksts

## Piezīmes un atsauces
Čārlstona (Rietumvirdžīnija)

**Čārlstona** () ir pilsēta ASV, Rietumvirdžīnijas štata administratīvais centrs, kā arī šī štata lielākā pilsēta. Pilsētas iedzīvotāju skaits svārstās ap 50 000. Čārlstona dibināta 1786. gadā.

## Atsauces

## Ārējās saites
B'Day Anthology Video Album

**B'Day Anthology Video Album** ir amerikāņu dziedātājas Bejonses Noulzas DVD, kas tika izdots 2007. gada 3. aprīlī.

## Dziesmu saraksts
Dekarta koordinātu sistēma

thumb|240px|Taisnleņķa koordinātu sistēma plaknē. Te ir atzīmēti 4 punkti: (2, 3)(zaļš), (-3, 1)(sarkans), (-1,5, -2,5)(zils) un (0, 0)(lillā, koordinātu sākumpunkts).
**Dekarta koordinātu sistēma** (jeb taisnleņķa koordinātu sistēma) ir plaknes vai telpas koordinātu sistēma, kur punkta atrašanās vietu plaknē vai telpā nosaka pēc tā attāluma no divām vai trim (telpā) savstarpēji perpendikulārām koordinātu asīm. Izmantojot taisnleņķa koordinātu sistēmu, dažādas ģeometriskas figūras (piemēram, līknes) var aprakstīt ar algebras vienādojumiem.

Koordinātu asis parasti apzīmē ar latīņu alfabēta pēdējiem lielajiem burtiem. Plaknē (ar divām koordinātu asīm), horizontālo asi parasti apzīmē ar X un vertikālo ar Y. Koordinātu asis ir bezgalīgi garas taisnes. To krustošanās punkts ir koordinātu sākumpunkts. Parasti, X koordinātu vērtības pa labi no Y ass ir pozitīvas un pa kreisi — negatīvas. Y koordinātu vērtības parasti virs X ass ir pozitīvas un zem X ass — negatīvas. Koordinātu asis sadala plakni 4 kvadrantos. Tos numurē ar romiešu cipariem, pretēji pulksteņa rādītāja kustības virzienam, sākot no labā augšējā kvadranta, kur abu koordinātu vērtības ir pozitīvas.

## Formulas
Attālumu *d* starp diviem punktiem plaknē, ja ir zināmas to koordinātas, var aprēķināt:
: d = \sqrt{(x_2-x_1)^2 + (y_2-y_1)^2}.

Telpā plaknes koordinātu sistēmai pievieno vēl vienu asi, kuru parasti apzīmē ar Z. Šeit jebkura punkta koordinātas apraksta 3 skaitļi.

Dažreiz lieto slīpleņķa koordinātu sistēmas. Tās var būt plaknē (ar divām asīm), vai telpā (ar 3 asīm). Šeit koordinātu asis krustojoties neveido taisnu leņķi.

## Koordinātas datorgrafikā
Dažādās datoru grafiskajās vidēs, pikseļu koordinātas arī nosaka ar taisnleņķa koordinātu sistēmu. Tur parasti Y asij pozitīvās vērtības parasti ir virzienā uz leju un koordinātu sākumpunkts atrodas ekrāna kreisajā, augšējā stūrī.

## Skatīt arī
* Plakne
* Telpa
* Attālums
* Polārā koordinātu sistēma
* Cilindriskā koordinātu sistēma
* Sfēriskā koordinātu sistēma
The Star Spangled Banner - Super Bowl XXXVIII Performance

**The Star Spangled Banner - Super Bowl XXXVIII Performance** ir ASV mūziķes Bejonse Noulza EP.

## Dziesmu saraksts
# „The Star Spangled Banner (Super Bowl XXXVIII Performance A cappella)” - 2:36
Iridium 33 un Kosmos-2251 sadursme

thumb|200px|right|Sadursmes diagramma
**''Iridium 33'' un ''Kosmos-2251'' sadursme** bija divu Zemes mākslīgo pavadoņu sadursme orbītā. Tā notika  16.56 UTC 776 km augstumā virs Taimiras pussalas Krievijā. Strādājošs komerciāls mobilo sakaru pavadonis *[[Iridium 33]]* (600 kg) sadūrās ar nestrādājošu Krievijas militāro pavadoni *[[Kosmos-2251]]* (800 kg). Tā bija pirmā divu lielu pavadoņu sadursme, lai gan agrāk vairākkārt ir bijušas sadursmes ar kosmisko aparātu fragmentiem.
Triecienā ir radies liels daudzums atlūzu, kas nākotnē varētu radīt problēmas citiem kosmiskajiem aparātiem.

## Skatīt arī
* Pavadoņu sadursmju uzskaitījums

## Ārējās saites
* PICTURES: Iridium Cosmos collision simulation
Vārdos nepateiktais

***Vārdos nepateiktais*** ir Lienes Šomases pirmais soloalbums, kas tika izdots  sadarbībā ar Mikrofona Ierakstiem. Albumā iekļautas tādas kompozīcijas kā "Jauna diena", kura veiksmīgi startēja 2008. gada Cīņas klubā; 2007. gada Eirodziesmas "Take Off Your Mask" latviskā versija "Tik dīvaini tuvs"; 2006. gada Latvijas Šlāgeraptaujas uzvarētājdziesma "Ugunskurs" un vēl daudzas kompozīcijas. Albumā ir iekļauti arī 5 videoklipi - no šova "Dziedi ar zvaigzni" freestyle dziesma "Dzelzsgriezējs", "Mambo Nr. 5" un "You Can Leave Your Hat On", kuras Liene Šomase izpilda kopā ar Jāni Vinteru, dziesmas "Jauna diena" videoklips un LNT seriāla "Svešā dzīve" tituldziesmas "Svešā dzīve" videoklips.

## Dziesmu saraksts

**DVD disks**
# Jauna diena (Videoklips) (A.Virga/ G.Račs)
# Dzelzsgriezējs (Dziedi ar zvaigzni, TV3) (A.Virga/ V.Grēviņš)
# You Can Leave Your Hat On (Dziedi ar zvaigzni, TV3) (R.Newman)
# Mambo Nr. 5 (Dziedi ar zvaigzni, TV3) (Lou Bega, Parez Prado, Zippy)
# Svešādā dzīve (Video montāža, LNT) (K.Lācis/ I.Rubenis)

## Skatīt arī
* Liene Šomase
LNK (TV)

thumb|left

**LNK** ( "Brīvais un neatkarīgais kanāls") ir Lietuvas komerciālais televīzijas kanāls, kurš pieder akciju sabiedrībai "Laisvas ir nepriklausomas kanalas", kura atrodas Viļņā.

Apraidi šis kanāls uzsāka 1995. gada 5. maijā. Kanāla raidlaika lielāko daļu aizņem izklaidējoši raidījumi, seriāli un mākslas filmas. Šai kanālā var arī noskatīties ziņas ("LNK Žinios", "LNK Vakaro žinios"). Šis kanāls raida 19 stundas diennaktī (133 stundas nedēļā). Oriģinālraidījumi aizņem apmēram 35%, bet ārzemju produkcija aizņem 65% no raidlaika. LNK translāciju nodrošina uzņēmums "Laisvas ir nepriklausomas kanalas".

## Ārējās saites

*
Britpops

**Britpops** () ir alternatīvā roka mūzikas apakšžanrs, kas radās Apvienotajā Karalistē. Britpops izveidojās 1990. gadu sākumā uz britu neatkarīgās mūzikas pamatiem. Šim mūzikas stilam ir raksturīgi, ka tā grupas ir ietekmējušās no 1960. un 1970. gadu britu ģitārpopa mūzikas. Kustība izveidojās kā reakcija pret dažādām muzikālajām un kultūras iezīmēm 1980. gadu beigās un 1990. gadu sākumā, galvenokārt pret grandžmūzikas fenomenu ASV. Sākoties amerikāņu grandža grupu (galvenokārt "Nirvana") pieaugošajai popularitātei arī Apvienotajā Karalistē, jaunās britu grupas kā "Suede" un "Blur" aizsāka britpopa kustību, pozicionējot sevi kā grandžmūzikas pretiniekus, atsaucoties uz pagātnes britu ģitārmūziku, kā arī savos dziesmu tekstos iekļaujot tieši britiem aktuālus un svarīgus tematus. Drīz pēc tam šīm grupām pievienojās arī "Oasis", "Pulp", "Supergrass", "Elastica" un citas grupas.

Britpopa grupas palīdzēja britu alternatīvajam rokam iegūt lielu popularitāti, kā arī kļuva par britu kultūras kustības "Cool Britannia" (stilīgā Britānija) pamatu. Lai arī slavenākās britpopa grupas spēja iegūt popularitāti arī ārzemēs, tostarp ASV, tomēr šīs kustības aktualitāte strauji kritās desmitgades beigās.
DVB-T

**DVB-T** (no ) ir ciparu televīzijas standarts, ko pirmo reizi izmantoja 1997. gadā, un 1998. gadā pirmās translācijas sākās Singapūrā. Šo pārraida MPEG-2-kompresētu ciparu video (kopā ar audio), izmantojot OFDM modulāciju.

## Atsauces
C++

**C++** (izrunā "*sī plus plus*", arī "*cē plus plus*") ir augsta līmeņa objektorientēta programmēšanas valoda.

## Vēsture
C++ tika izveidota uz C programmēšanas valodas bāzes 20. gadsimta 70. gadu beigās — 80. gadu sākumā, kad Bell Laboratories līdzstrādnieks Bjerns Stroustrups (*Bjärne Stroustrup*) izstrādāja jaunu programmēšanas valodu, kuru nosauca par "C ar klasēm" (par C++ tā tika pārdēvēta vēlāk). Paši būtiskākie uzlabojumi, salīdzinot ar C, bija objektorientētās programmēšanas valodas raksturojošas īpašības: inkapsulācija, mantošana un polimorfisms.

## Koda piemērs
Sveika, pasaule:

```cpp
#include <iostream>

int main()
{
    std::cout << "Hello, world!\n";
}
```


## Ārējās saites

* C++ dokumentācija un apmācība (angliski)
* Dev-C++ izstrādes vide 
* Programmēšana un C++
Ceturtā Internacionāle

thumb|175px|Ceturtās internacionāles logo.

**IV Internacionāle** jeb **Ceturtā Internacionāle** ir starptautiska komunisma organizācija, kas bija alternatīva kapitālismam un staļinismam. To izveidoja Ļeva Trocka sekotāji. Tās galvenā doma bija, ka ar strādnieku šķiras palīdzību tiks celts sociālisms.

Ceturtā internacionāle izveidojās 1938. gadā Francijā. Tajā laikā Trockis un daudzi viņa atbalstītaji bija izraidīti no Padomju Savienības. IV Internacionāle asi uzbruka III Internacionālei (Kominternei) par ļeņinisma nodevību, ko bija veicis Josifs Staļins.

## Atsauces un piezīmes
Rīgas Pilsētas Vēstis

**Rīgas Pilsētas Vēstis** ir bezmaksas avīze Rīgā. Iznāk reizi mēnesī. Tirāža 120 000 eksemplāri (šajā ziņā lielākā pilsētas avīze Latvijā). Izplata pamatā lielveikalos izvietotajos stendos. Visa informācija paralēli tiek izvietota internetā.

Saturiski atšķiras no citām avīzēm ar to, ka pievērš uzmanību tikai Rīgas aktualitātēm: namu apsaimniekošana, komunālie pakalpojumi, ielu remonti, vide, kultūras norises Rīgā, atpūtas iespējas, personības.

Līdz 2008. gada augustam laikraksts iznāca ar nosaukumu "Vidzemes Priekšpilsētas Vēstis", un bija veltīts pamatā vienas Rīgas daļas aktualitātēm. Kad avīze pārtapa par pilsētas mēroga izdevumu, pārejas periodā no augusta līdz novembrim laikraksta nosaukums bija "Priekšpilsētas Vēstis", bet kopš 2008. gada decembra laikraksts iznāk ar pašreizējo nosaukumu reizi mēnesī 120 000 eksemplāru tirāžā. 

Tā izplatīšana visā Rīgā tiek organizēta ar tirdzniecības centros (TC Domina, 13 Maxima tīkla veikalos, TC Penta), ārstniecības iestādēs (ARS, Gaiļezera slimnīca, LJMC, Aura,) kultūras iestādēs (VEF kultūras pils, bibliotēkas), valsts iestādēs (VSAA un NVA filiāles), pašvaldības iestādēs (izpilddirekcijas, namu pārvaldes) izvietotu statīvu palīdzību.

Tematiski laikrakstā galvenā uzmanība veltīta namu apsaimniekošanai un remontiem, satiksmei pilsētā, mājokļu iegādes un īres jautājumiem, nodarbinātībai un veselības aprūpei, vietēja mēroga notikumiem Rīgas priekšpilsētās un rajonos, galvaspilsētas kultūras dzīves nozīmīgākās aktualitātēm, atpūtas iespējām, veselīga dzīvesveida nodrošināšanas iespējām, interesantiem cilvēkiem.
Džordžs F. Kenans

**Džordžs Frosts Kenans** (, dzimis , miris ) bija amerikāņu padomdevējs, diplomāts, politologs un vēsturnieks, plašāk pazīstams kā "savaldīšanas politikas tēvs", kā arī viena no galvenajām personām Aukstā kara laikā. Viņš vēlāk rakstīja stāstus par Padomju Savienības un Rietumu pasaules savstarpējām attiecībām.

## Ārējās saites
Nonijs

thumb|250px|Nonija skala ar rādījumu 7,6 vienības. Augšējās pamatskalas rādījums ir 7 vienības (iedaļa, kas atrodas pa kreisi no apakšējās nonija skalas nulles iedaļas), bet nonija skalas rādījums ir 6 vienības desmitdaļas (iedaļa, kas precīzi sakrīt ar pamatskalas iedaļu; apvilkta ar sarkanu līniju).
**Nonijs** jeb **noniuss** (no portugāļu matemātiķa Pedro Nuniša — *Nunez* (1492—1577) — vārda latinizētās formas *Nonius*) ir mērīšanas līdzekļa papildskala, kas paredzēta pamatskalas vienības daļu precīzai nolasīšanai.

## Vēsture
Nonija principu izgudrojis jau Avicenna, bet mūsdienīgu skalas konstrukciju ieteicis franču matemātiķis Pjērs Vernjē 1631. gadā (par godu Vernjē noniju dažreiz dēvē par **vernjeru**). Savukārt Pedro Nunišs jau agrāk izgudrojis citas uzbūves ierīci, kurā pielietots tas pats princips.

## Darbības princips
Cilvēka acs daudz precīzāk spēj novērtēt iedaļu sakrišanu nekā iedaļas novietojumu starp citām iedaļām — uz to balstās kustīgās nonija skalas princips, kad starpvērtību starp divām pamatskalas iedaļām nosaka pēc nonija skalas kādas iedaļas sakrišanas ar pamatskalas iedaļu. Ja nonija skalai ir 10 iedaļas un šo 10 iedaļu kopgarums atbilst 9 pamatskalas iedaļām (t.i., nonija skalas iedaļas vērtība ir 9/10 no pamatskalas iedaļas), mērāmo lielumu var nolasīt ar precizitāti 1/10 no pamatskalas iedaļas vērtības.

## Izmantošana
Nonija skalu izmanto precīzos mehāniskos mērinstrumentos (bīdmēros, mikrometros).

Attēls:Using the caliper new.gif

## Aprēķini
Izmantojot pieņemtos apzīmējumus

* a — pamatskalas iedaļas intervāls
* b — nonija iedaļas intervāls
* n — nonija iedaļu skaits
* i — nonija nolasījuma lielums
* \gamma — nonija modulis (skaitlis, kurš parāda, cik pamatskalas iedaļas ietilpst vienā nonija skalas iedaļas intervālā)
* l — nonija skalas garums,

izsaka šādas formulas pieminēto lielumu aprēķināšanai:

* i=\frac{a}{n}
* b=\gamma\cdot a-1 vai b=\frac{\gamma \cdot n-1}{n}\cdot a
* l=n\cdot b vai l=(\gamma\cdot n-1)\cdot a
* \gamma=\frac{l+a}{n\cdot a}.

## Atsauces
Dolārs (nozīmju atdalīšana)

**Dolārs** vairākās valstīs ir naudas vienība

* Austrālijas dolārs
* ASV dolārs
* Jaunzēlandes dolārs
* Kanādas dolārs
* Honkongas dolārs
* Singapūras dolārs
* $ - dolāra simbols
I Am... Sasha Fierce

***I Am... Sasha Fierce*** ir amerikāņu dziedātājas Bejonse Noulza studijas albums.

## Dziesmu saraksts
;*I Am... Sasha Fierce*

;*I Am... Sasha Fierce Deluxe Edition*

; *I Am... Sasha Fierce Platinum Edition* 

## Singli

## Piezīmes un atsauces
Ričards Mūns

Dr. **Ričards Džons Mūns** () ir britu diplomāts, kopš 2007. gada — Lielbritānijas un Ziemeļīrijas Apvienotās Karalistes Ārkārtējais un pilnvarotais vēstnieks Latvijā, amatā nomainot Ianu Bondu, kurš Latvijā strādāja kopš 2005. gada aprīļa.

Ričards Mūns ir ieguvis doktora grādu ekonomikā, disertācija — par atlantiskajām attiecībām, tirdzniecības liberalizāciju un enerģētikas krīzi 1970. gadu sākumā.

Ričards Mūns strādā Apvienotās Karalistes Ārlietu ministrijas dienestā kopš 1983. gada, kopš tā laika ieņēmis dažādus amatus Ārlietu ministrijā, Džakartā, Romā, Ņujorkā, Parīzē.

Vēstnieks dzīvi interesējas par ekonomikas attīstību, Latvijas un visa reģiona attīstības izredzēm.

Hobijs — skriešana. Ričards Mūns ir pieredzējis maratonu dalībnieks un ir piedalījies gan Ņujorkas, gan Rīgas maratonos.

## Atsauces

## Ārējās saites
* Lielbritānijas vēstniecība Latvijā / 
* Ričarda Mūna blogs  portālā Diena.lv
* Redzam dabisku uzskatu tuvību, Ģirts Kondrāts, intervija ar Ričardu Mūnu, publicēta laikrakstā Latvijas Avīze , pārskatīta
Latvijas lielākie dižakmeņi

Šajā lapā ir apkopots **Latvijas lielāko dižakmeņu** uzskaitījums pēc tilpuma. Latvijā par dižakmeņiem un valsts nozīmes dabas pieminekļiem uzskatāmi laukakmeņi ar virszemes tilpumu virs , par vietējas nozīmes — .

250px|thumb|Nīcgales Lielais akmens
250px|thumb|Brodu akmens
250px|thumb|Velna Skroderis
250px|thumb|Tilgaļu milzakmens
250px|thumb|Kapsēdes dižakmens
250px|thumb|Grīžu Velna beņķis
250px|thumb|Meļķitāru Muldakmens

## Atsauces

## Ārējās saites
* Karte: Latvijas izcilākie dižakmeņi
* Projekta "Kulta Identitāte" mājas lapa. Karte: Dižakmeņi
Number 1's

**#1's** ir Destiny's Child balāžu izlases albums.

## Dziesmu saraksts
# „Stand Up for Love (2005 World Children's Day Anthem)”
# „Independent Women Part I”
# „Survivor”
# „Soldier” (feat. T.I. & Lil Wayne)
# „Check on It” (Beyoncé Knowles feat. Slim Thug)
# „Jumpin' Jumpin'”
# „Lose My Breath”
# „Say My Name”
# „Emotion”
# „Bug a Boo”
# „Bootylicious”
# „Bills, Bills, Bills”
# „Girl”
# „No, No, No Part 2” (feat. Wyclef Jean)
# „Cater 2 U”
# „Feel The Same Way I Do”

## Singli
Destiny's Child

***Destiny's Child*** ir amerikāņu ritmblūza, alternatīvā repa un popgrupa no Losandželosas, Kalifornijas, grupa ir ļoti populāra visā pasaulē.

1997. gadā, pēc grupas iepriekšējā menedžera nāves, par jauno *Destiny's Child* menedžeri kļuva Bejonses tēvs Metjū Noulzs, ar ko neapmierinātas bija  grupas dalībnieces Letoija Laketa un Latavija Robersone, kas šī iemesla dēļ 2000. gadā to pameta. Viņu vietā *Destiny's Child* pievienojās Fara Frenklina un Mišela Viljamsa, tomēr Frenklina grupu drīz vien pameta un tālāk *Destiny's Child* pastāvēja kā trio.

## Diskogrāfija

## Atsauces
Moraless

**Moraless** (; sieviešu dzimtē Moralesa) ir spāņu cilmes uzvārds. Cilvēki ar šo uzvārdu:
* Eriks Moraless (*Erik Morales*, 1976) — meksikāņu bokseris;
* Evo Moraless (*Evo Morales*, 1959) — Bolīvijas prezidents.
Filips Koku

**Filips Džons Viljams Koku** (; dzimis  Eindhovenā) ir Nīderlandes futbola treneris, bijušais futbolists. Spēlējis pussarga pozīcijā, bijis Nīderlandes futbola izlases dalībnieks.

Koku bija vispusīgs spēlētājs un varēja spēlēt gan aizsardzībā, gan vidējā līnijā, bet parasti spēlēja kā pussargs, veidojot komandas saspēli. Viņš izcēlās ar savu bumbas atņemšanas prasmi, laukuma pārredzēšanu un komandas spēli.

## Futbolista karjera
Profesionāla futbolista karjeru sāka *[[AZ Alkmaar]]*. Vēlāk pārstāvējis arī *[[SBV Vitesse|Vitesse]]* un *[[PSV Eindhoven]]*. No 1998. līdz 2004. gadam spēlēja Spānijas *[[La Liga]]* klubā *[[FC Barcelona]]*. 1999. gadā kļuva par Spānijas čempionu. Pēc tam atgriezās PSV. Pārstāvot šo klubu, četras reizes ir uzvarējis *[[Eredivisie]]*. Spēlētāja karjeru noslēdza 2008. gadā Apvienotajos Arābu Emirātos, spēlējot klubā *[[Al Jazira Club|Al Jazira]]*.

Nīderlandes izlasē pirmo spēli aizvadīja  pret Vācijas izlasi. Izlases sastāvā piedalījies divos Pasaules kausa (, ) un trijos Eiropas čempionāta (, , ) finālturnīros. Vairākās spēlēs bijis izlases kapteinis. Kopā izlases rindās aizvadījis 101 spēli un guvis desmit vārtus.

## Trenera karjera
Trenera karjeru sāka 2008. gadā kā Nīderlandes izlases galvenā trenera Berta van Marveika asistents. Paralēli darbojās arī *[[PSV Eindhoven]]* treneru korusā. 2012. gada martā kļuva par PSV galvenā trenera pienākumu izpildītāju līdz sezonas beigām un noslēdza sezonu ar izcīnītu KNVB kausu.

No 2013. līdz 2018. gadam bija PSV galvenais treneris. Šajā laikā trīsreiz uzvarēja *[[Eredivisie]]* līgā. 2018. gada jūnijā kļuva par Turcijas Superlīgas kluba *[[Stambulas "Fenerbahçe"|Fenerbahçe]]* galveno treneri, parakstot līgumu uz trīs gadiem. Tomēr pēc neveiksmīga sezonas sākuma jau tā paša gada oktobrī tika atbrīvots no amata.

2019. gada jūlijā kļuva par *[[Anglijas futbola čempionāts|Championship]]* kluba *[[Derby County F.C.|Derby County]]* galveno treneri. Anglijas klubā nostrādāja līdz 2020. gada novembrim. 2022. gada septembrī tika iecelts par *[[SBV Vitesse|Vitesse]]* galveno treneri.

## Sasniegumi

### Spēlētāja karjera
**PSV Eindhoven**

* Eredivisie: 1996–97, 2004–05, 2005–06, 2006–07
* KNVB beker: 1995–96, 2004–05
* Johan Cruijff Schaal: 1996, 1997

**Barcelona**

* Spānijas La Liga: 1998–99

### Trenera karjera
**PSV Eindhoven**

* Eredivisie: 2014–15, 2015–16, 2017–18
* KNVB beker: 2011–12
* Johan Cruyff Shield: 2015, 2016

## Atsauces

## Ārējās saites
Progress M-63

**Progress M-63** () bija automātisks kravas kosmosa kuģis kravu nogādāšanai uz Starptautisko kosmosa staciju (SKS).

## Krava
Kopējā kravas masa bija 2578 kg. Tajā ietilpa degviela stacijas dzinējsistēmai, skābeklis, ūdens, pārtikas preces, apģērbs, medicīniskās iekārtas apkalpei.

## Lidojuma gaita
Palaišana notika no Baikonuras kosmodroma  13:02:57 UTC ar nesējraķeti Sojuz-U.

Saslēgšanās ar SKS notika  14:30:13 UTC pie moduļa Pirs.

 08:49:42 UTC Progress M-63 atvienojās no stacijas. Divas stundas vēlāk tika iedarbināti bremzēšanas dzinēji un kosmosa kuģis sāka nolaisties. Nesadegušās daļas 12:36 UTCiekrita Klusajā okeānā.

## Ārējās saites
Progress M-63
Zemgales bīskapi

thumb|300px|a. Sēlijas (pa kreisi) un b. Zemgales (pa labi) bīskapu un c. Zemgales domkapitula (vidū) zīmogi.
**Zemgales bīskapi** bija viduslaiku valdnieki Zemgales bīskapijā mūsdienu Zemgales un Sēlijas teritorijā.

1218. gadā Daugavas kreisajā krastā pēc ietekmīgā Daugavgrīvas abata Bernharda no Lipes iniciatīvas iekarotajā sēļu zemē tika izveidota Sēlijas bīskapija. Pēc Upmales zemes pakļaušanas viņš pārcēla savu rezidenci no Sēlpils uz Mežotni, kaut arī pats uzturējās Babītes pilī. Jau pēc bīskapa Bernharda nāves bīskaps Alberts panāca to, ka sēļu zemes pārgāja viņa valdījumā un Sēlijas bīskapija ieguva Zemgales bīskapijas vārdu. Pēc neveiksmīgajiem krusta kariem pret zemgaļiem un žemaišiem Romas pāvests piekrita Zemgales bīskapiju likvidēt un pievienot Livonijas ordeņa zemēm. Pēdējais Zemgales bīskaps Heinrihs kļuva par Kurzemes bīskapu. 

## [[Sēlijas bīskapi]]
* 1218.—1224. Bernhards no Lipes
* 1224.—1231. Lamberts

## Zemgales bīskapi
* 1232.—1236. Alnas Balduīns
* 1246.—1247. Arnolds
* 1247.—1251. Heinrihs fon Licelburgs
Triumvirāts

**Triumvirāts** ( — 'trīs vīri') ir alianse starp trīs apmēram vienlīdz spēcīgiem politiskā vai militārā ziņā cilvēkiem. Parasti šo terminu lieto, lai apzīmētu režīmus, kuros varu dala vairākas līdzīgu spēku figūras. Triumvirāts parasti nepastāv ilgi. Senākos triumvirātus saista ar Ķīnas un Romas impēriju, bet arī šodien šīs termins tiek lietots, lai pasvītrotu valsts varas koncentrēšanos atsevišķu cilvēku rokās.

## Romas impērijas triumvirāti
Laikā, kad Romas impērija piedzīvoja savu norietu, divreiz vara pārgāja no senāta pie trim cilvēkiem (starp kuriem vienmēr viens izrādījās vājāks par abiem pārējiem). Abos gadījums triumvirāta izjukšana beidzās ar pilsoņu karu. 

* 60. gadā p.m.ē. Jūlijs Cēzars, Gnejs Pompejs un Marks Licinijs Krass noslēdza privātu vienošanos, kuras rezultātā radās triumvirāts. 53.g. p.m.ē. Krass gāja bojā, karojot austrumos, bet iepriekšējā gadā nomira Pompeja sieva Jūlija, arī Cēzara meita. Tā izjuka pirmais Romas impērijas triumvirāts.
* 43. gadā p.m.ē. Oktaviāns, Marks Antonijs un Lepids izveidoja otro trimvirātu, kas jau bija nostiprināts ar likumu. Tomēr 36. gadā p.m.ē. Lepids tika izdzīts no triumvirāta, bet 31. gadā p.m.ē. Marks Antonijs cieta sakāvi pret Oktaviāna spēkiem. Pēc tam viņš 30. gadā p.m.ē. izdarīja pašnāvību.

## Ārējās saites
Heinrihs fon Licelburgs

**Heinrihs fon Licelburgs** vai **Licelburgas Indriķis** (, ; miris 1274. gada 8. februārī) bija Zemgales bīskaps (1247—1251), Kurzemes bīskaps (1251—1263), Kīmezera (*Chiemsee*) bīskapijas (mūsdienu Bavārijā) bīskaps (1263—1274). Franciskāņu ordeņa mūks.

## Dzīvesgājums
Heinrihs bija radinieks ietekmīgajam Maincas virsbīskapam, kas atbalstīja Romas pāvesta Inocenta IV cīņu pret Svētās Romas impērijas ķeizaru.

1247. gadā Romas pāvests pēc Maincas virsbīskapa lūguma iecēla Heinrihu toreiz brīvajā Zemgales bīskapa krēslā bez Rīgas bīskapa Nikolaja fon Nauena piekrišanas. 1251. gadā Zemgales bīskaps bija protektors Lietuvas karalim Mindaugam, kas piekrita pāriet katoļu ticībā.

1251. gada martā pēc Rīgas virsbīskapa un Livonijas ordeņa ierosmes pāvests likvidēja Zemgales bīskapiju un tās teritoriju pieskaitīja pie Rīgas virsbīskapijas, bet Heinrihu iecēla par Kurzemes bīskapu. 1254. gada 20. septembrī viņš noslēdza līgumu ar Vācu ordeni par Kurzemes sadalīšanu, vienojās uzbūvēt Klaipēdas pili un cerēja pārcelt savu bīskapa mitekli no Rīgas uz Palangu. 1260. gadā pēc Durbes kaujas bīskaps atstāja savu diacēzi un ap 1263. gadā kuršu sacelšanās dēļ no tās atsacījās un tika pārcelts uz Bavāriju Kīmezera (Hīmzē) bīskapa amatā.

## Literatūra

* L.Arbusow sen., *Livlands Geistlichkeit* IX, 16; F.Schonebohm, Mitteilungeń a.d. livl. Geschichte, 20, 352-354, 358-359.
* Latvju enciklopēdija 1962-1982. 1.sējums, 538.-539.lpp.
* Latviešu konversācijas vārdnīca. 12.sējums, 23332.-23333.sleja.

## Skatīt arī
* Kurzemes bīskapu saraksts
* Zemgales bīskapi
* Kurzemes bīskapija
Afganistānas karš (nozīmju atdalīšana)

Afganistānā ir norisinājušies vairāki kari:

* Pirmais angļu-afgāņu karš (1839—1842)
* Otrais angļu-afgāņu karš (1878—1880)
* Trešais angļu-afgāņu karš (1919.)
* Afganistānas karš (1979—1989)
* Afganistānas karš (2001)

Pilsoņu kari:

* Afganistānas pilsoņu karš
** Afganistānas pilsoņu karš (1978—1979)
** Afganistānas pilsoņu karš (1989—1992)
** Afganistānas pilsoņu karš (1992—1996)
** Afganistānas pilsoņu karš (1996—2001)
Afganistānas pilsoņu karš

**Afganistānas pilsoņu karš** ir bruņotu konfliktu sērija Afganistānā, kas aizsākās pēc pēdējā karaļa Zahīršaha gāšanas 1973. gadā (pēc citiem avotiem par kara sākumu uzskata 1978. gadu, kad notika Aprīļa revolūcija). Historiogrāfijā parasti izdala sekojošus Afganistānas pilsoņu kara etapus:

* Afganistānas pilsoņu karš (1978—1979). Pēc Aprīļa revolūcijas pie varas nāca komunistiski noskaņota valdība. Pret viņiem nostājās opozīcija, kas noveda pie bruņota konflikta.

* Afganistānas karš (1979—1989). Posms, kad karā iesaistītājs Padomju Savienība. Tā ieveda savus bruņotos spēkus Afganistānā, lai atbalstītu komunistiski noskaņoto valdību. Šis bija plaša mēroga karš, jo tajā iesaistījās daudzas ārzemju valstis. 
NATO karavīri Afganistānā (2006)|alt=NATO karavīri Afganistānā (2006)|thumb
* Afganistānas pilsoņu karš (1989—1992). Pēc Padomju Savienības bruņoto spēku izvešanas turpinājās cīņa starp valdības un opozicionāru spēkiem. Līdz ar Padomju Savienības sabrukumu komunistiski noskaņotā valdība zaudēja militāro atbalstu.

* Afganistānas pilsoņu karš (1992—2001). Iepriekšējā posmā uzvarēja opozīcijas spēki, tomēr pēc tam viņi uzsāka cīņu par varu savā starpā. Sākotnēji tie bija atsevišķi konflikti starp lauka komandieriem, bet vēlāk jau starp viņu grupējumiem. Grupējumi apvienojās divās organizācijās — Ziemeļu aliansē un Taliban.

* Karš Afganistānā (2001—2014). NATO karš pret Afganistānas ''Taliban'' organizāciju kā daļa no kara pret terorismu.
* Afganistānas pilsoņu karš (2015–2021). Pilsoņu kara posms pēc galveno NATO spēku izvešanas 2014. gadā.

## Ārējās saites
Pepsi Music 2004 Beyoncé Exclusive

**Pepsi Music 2004 Beyoncé Exclusive** ir ASV mūziķes Bejonses Noulzas EP (minialbums).

## Dziesmu saraksts
# We Will Rock You Pepsi Gladiators Mix 2004
# Beyoncé - "Me, Myself and I" Remix
# Solange Knowles - "Sky Away"
# Behind The Scenes, Interviews,
Falabella

**Falabella** ir vismazākā zirgu šķirne pasaulē. Lai gan tā ir tik maza, to nesauc par poniju, bet par miniatūro zirgu. Falabellas dzimtene ir Argentīna.

## Izskats un raksturs
thumb|left|240px|Falabellas kumeļš
Falabellas augstums skaustā ir 38—86 cm, visbiežāk sastopamais augstums ir 70—77 cm. Šķirnes proporcijas ir vairāk līdzīgas zirgam nekā ponijam. Tie izskatās kā mazi arābu zirgi vai tīrasiņu zirgi. To apmatojums ir smalks un gluds, augums kompakts. Šķirnei parādās arī poniju ietekme, falabellām ir spēcīgi kauli un biezas krēpes un astes, kakli paīsi un galva salīdzinoši ar zirgu proporcijām lielāka. Falabellu kumeļi piedzimst ļoti mazi, to augstums skaustā ir apmēram 20 cm, pilnu augumu tie sasniedz 2—3 gadu vecumā.

Falabella visbiežāk ir bēra un melna, bet ir sastopama arī dārka un palsa krāsa. Ļoti reti ir lāsumaina falabella. Dzīvnieki ir inteliģenti un viegli apmācāmi. Tā kā falabellas ir ļoti maza auguma, ar tām var jāt tikai mazi bērni. Zirgu šovos tās parasti izrāda, vedot pie rokas. Falabellas var apmācīt vilkt ratus, un tas ir vispopulārākais šo dzīvnieku pielietojums.

## Vēsture
Dienvidamerikas zirgu senči ir cēlušies no spāņu konkistadoru ievestajiem zirgiem: Andalūzijas zirgiem un citiem Ibērijas zirgiem. Kontinenta dienvidu daļā zirgi nokļuva ģeogrāfiskā izolētībā, un 19. gadsimtā, savstarpēji krustojoties, izveidojās vietējo Argentīnas mapuču indiāņu nelielie zirgi, daļēji līdzīgi mūsdienu falabellām. Patriks Ņūtals 1868. gadā uzsāka falabellas šķirnes programmu, izmantojot vietējo indiāņu zirgus. Kad Patriks nomira, viņa darbu turpināja meitas vīrs Huans Falabella. Huans mazākos zirgus sakrustoja ar dažādām poniju šķirnēm: Velsas ponijiem, Šetlandes ponijiem, maza auguma tīrasiņu zirgiem un Argentīnas kriollo zirgiem. Konsekventi izmantojot arvien mazāka auguma zirgus, Huans Falabella ieguva mazos miniatūros zirdziņus. 

 Hulio Falabella izveidoja jaunās šķirnes ciltsgrāmatu, standartizējot šķirnes augumu skaustā. Mērķis bija reģistrēt zirgus, kuri ir mazāki par 100 cm. Šķirnei attīstoties, falabellas kļuva arvien mazākas, un mūsdienās maksimālais pieļaujamais augstums skaustā ir 86 cm.

## Atsauces

## Ārējās saites
* Falabella Miniature Horse Association (FMHA)
* Falabella Argentina
* Falabella Stud
Antuāns Lavuazjē

**Antuāns Lorāns Lavuazjē** (, dzimis  Parīzē, miris  Parīzē) bija franču ķīmiķis, kurš tiek uzskatīts par mūsdienu ķīmijas pamatlicēju.

Lavuazjē dzimis turīgā franču buržuāzijas ģimenē. 1764. gadā beidzis Parīzes Universitātes Juridisko fakultāti. Studējot tieslietas, vienlaikus apguvis dabaszinātnes — matemātiku, astronomiju, botāniku, ģeoloģiju, ķīmiju.

 25 gadu vecumā Lavuazjē ievēlēts par Parīzes Zinātņu akadēmijas ķīmijas adjunktu. 1778. gadā ievēlēts par akadēmijas locekli, bet no 1785. gada Lavuazjē ir akadēmijas direktors. Franču revolūcijas laikā Lavuazjē veltīja visus spēkus akadēmijas saglabāšanau, tomēr 1793. gadā tā tika likvidēta.

Lavuazjē darbojies arī nodokļu iekasēšanas jomā (bijis nodokļu atpircējs). Šī un cita politiskā un saimnieciskā darbība Franču revolūcijas laikā Lavuazjē kļuva liktenīga — 1794. gadā revolucionārais tribunāls Lavuazjē piesprieda nāvessodu un giljotinēja.

Lavuazjē lielāko daļu savu ienākumu no nodokļu atpirkšanas veltīja zinātnei. 1774. gadā viņš pierādīja, ka gaiss ir salikts gāzu maisījums, ar to sagraujot flogistona hipotēzi un vēl no alķīmiķu laikiem nākušo teoriju, ka gaiss ir viens no pirmelementiem. Kopā ar Žanu Menjē pierādījis, ka ūdens sastāv no skābekļa un ūdeņraža. Šajā un citos darbos Lavuazjē pirmo reizi sistemātiski izmanto kvantitatīvus mērījumus. Lavuazjē daudz darba ieguldījis ķīmisko elementu un vielu klasificēšanā. Devis mūsdienu nosaukumus ūdeņradim un skābeklim. Lavuazjē daudz darbojies arī fizioloģijas jomā, piemēram, pierādījis, ka elpojot tiek uzņemts skābeklis, bet izdalīta ogļskābā gāze.

## Atsauces

## Ārējās saites
.zr

**.zr** bija Zairas Interneta augstākā līmeņa domēns (ccTLD). Sakarā ar to, ka Zaira tika pārdēvēta par Kongo Demokrātisko Republiku 1997. gadā .zr kļuva neaktuāls tā vietā tiek izmantots .cd. 2001. gadā .zr tika dzēsts.

## Ārējās saites
* http://www.iana.org/reports/zr-report-20jun01.htm IANA ziņojums par .zr augstākā līmeņa domēna dzēšanu 2001. gada 20. jūnijā
Isakovs

**Isakovs** (); sieviešu dzimtē Isakova (*Иса́кова*)) ir krievu cilmes uzvārds. Cilvēki ar šo uzvārdu:

* Aleksandrs Isakovs (1973) — bijušais Latvijas futbolists;
* Mihails Isakovs (*Михаил Исаков*; 1946—2019) — Latvijas krievu izcelsmes Padomju Savienības militārpersona.
Velostatīvs

thumb|200px|Apgriezta U-veida statīvs
**Velostatīvs** jeb **velosipēdu statīvs** ir ierīce, kas paredzēta velosipēdu novietošanai un nepieciešamības gadījumā arī nofiksēšanai. Tas var būt gan brīvi stāvošs, gan droši piestiprināts pie zemes vai kāda cita nekustīga priekšmeta, piemēram, ēkas. Iekštelpās velostatīvs parasti tiek izmantots kā privāto velosipēdu stāvvieta.

Velostatīvs pats par sevi nepasargā no velosipēda nozagšanas. Ne mazāk svarīga ir slēdzenes izvēle, kas ir katra velosipēdista paša ziņā. Statīvs nodrošina iespēju pieslēgt velosipēdu tā, lai zaglim būtu grūtāk to piesavināties.

## Statīvi velosipēdu pieslēgšanai
### Zemā tipa velostatīvi
Zemā tipa velostatīvi paredzēti velosipēda novietošanai vietās, kur nav nozagšanas riska (slēgtos darbavietu pagalmos u.tml.). Šādos statīvos fiksējas viens no velosipēda riteņiem, parasti priekšējais. Taču konstrukcija neļauj velosipēdu pieslēgt pie rāmja. Atstājot velosipēdu zemā tipa velostatīvā, tā īpašnieki riskē, atgriežoties tā vietā atrast tikai priekšējo riteni.

### Augstā tipa velostatīvi
Augstā tipa statīvi paredzēti velosipēda glabāšanai publiskās vietās un ļauj pieslēgt velosipēdu pie rāmja. Populārākie ir dažādas konfigurācijas apgriezta U-veida statīvi. Kā augstā tipa statīvi tiek izmantotas arī dažāda dizaina stabveida konstrukcijas.

## Velostatīvi Rīgā
Rīgā daudzviet ir Latvijas velotūrisma asociācijas uzstādītie klasiskie U veida statīvi (Rātslaukumā, pie t/c Olympia, Jaunā Rīgas teātra pagalmā, Europark autostāvvietās un citur), 2008. gadā Rīgas dārzi un parki uzstādīja augstā tipa statīvus centra parkos. Stabveida konstrukciju velostatīvi ir uzstādīti pie Valsts mākslas muzeja un galerijas "Centrs". Ir arī stilizēti velostatīvi. Rīgā ir tikai viens velosipēdu stāvlaukums. To ierīkoja RTU Ķīpsalā pretī peldbaseinam, izmantoti apgriezta U-veida statīvi.

Lai veicinātu velostatīvu uzstādīšanu vietās, kur velosipēdistiem tos visvairāk vajag, kopš 2006. gada tiek piešķirta uzlīme "Draudzīgs velosipēdistam".

## Atsauces

## Ārējās saites
* Victoria Transport Policy institute rekomendācijas
* Planning Advice Note Cycle Parking In New Developments
* Veloriga.lv velosipēdu drošības sadaļa
* Veloriga.lv Drošas konstrukcijas velostatīvi Rīgā
.cs

**.cs** vairākus gadus bija augstākā līmeņa domēns Čehoslovākijai. Pēc šo valstu sadalīšanās 1993. gadā Čehijai tika piešķirts savs augstākā līmeņa domēns .cz, bet Slovākijai - .sk .cs izmantošana pakāpeniski tika izbeigta un domēns tika dzēsts 1995. gada janvārī

**.cs** bija visvairāk izmantotais dzēstais augstākā līmeņa domēns. RIPE tīkla koordinācijas centra statistika liecina, ka pat 1994. gada jūnija .cs domēnu izmantoja vairāk par 2300 mājas lapām. Salīdzinājumā ar citiem dzēstajiem domēniem - .nato un .zr netika izmantots vairāk kā 10 mājas lapām.
2003. gada jūlijā CS kļuva par ISO 3166-1 kodu Serbijai un Melnkalnei (Srbija i Crna Gora in Serbian) un tāds bija līdz 2006. gadam, kad valsts sadalījās un tika izveidoti .rs un .me jaunajām valstīm.
Neskatoties uz *.cs* domēna esamību Serbija un Melnkalne to neizmantoja un turpināja lietot Dienvidslāvijas augstākā līmeņa domēnu .yu.
## Ārējās sites
* "Srbija i Crna Gora - koje će biti ime domena? Internet domen Srbije: RS, SS, SP, SQ, SW ili SX" , Elitesecurity, 2003. gada 5. februāris
Rīgas Doma zēnu koris

**Rīgas Doma zēnu koris**, no 1950. līdz 1990. gadam — **Emīla Dārziņa speciālās mūzikas vidusskolas zēnu koris**, ir 1950. gadā pēc Jēkaba Mediņa ierosinājuma, toreiz kā Emīla Dārziņa mūzikas skolas koris, dibināta zēnu un profesionāla vīru grupa.

## Vēsture
No 1957. līdz 1967. gadam kori vadīja Krišs Deķis. Pēc tam kori dažus gadus vadīja brāļi Kokari, un pēc viņu aicinājuma 1970. gadā par kora māksliniecisko vadītāju kļuva Jānis Erenštreits.

Koris mākslinieciskā vadītāja un diriģenta Jāņa Erenštreita vadībā nākamo 30 gadu laikā ieguva starptaustisku vārdu un atpazīstamību. 1990. gadā, sekojot pasaules tradīcijām, koris par godu Rīgas Doma katedrāles astoņsimtgadei tika pārsaukts par Rīgas Doma zēnu kori. Kopš 1994. gada koris ir Rīgas Doma kora skolas koris. Kopš 1998. gada kora mākslinieciskais vadītājs un diriģents ir Mārtiņš Klišāns.

Rīgas Doma zēnu koris ir viens no visaktīvāk koncertējošiem kolektīviem. 2001. gadā tas tika novērtēts ar Lielo Mūzikas balvu. Koris ir saņēmis arī 1999. gada balvu par labāko mūzikas ierakstu — Uģa Prauliņa un RDZK projekts *[[Odi Et Amo]]*)

Koris piedalās vairākos Latvijas Nacionālās operas iestudējumos: Džakomo Pučīni operā „Toska”, Pētera Čaikovska operā „Pīķa dāma”, Jāņa Lūsēna operā „Putnu opera”. Tas dzied arī Jaunajā Rīgas teātrī Jevgenija Griškoveca lugā „Drednauti”.

2001. gadā koris apbalvots ar Latvijas Republikas Kultūras ministrijas Atzinības rakstu par kordziedāšanas tradīciju stiprināšanu 4. Starptautiskajā zēnu koru festivāla “Rīgas Doms” koncertos Latvijā. Koris bieži piedalās labdarības akcijās un priekšnesumos daudzām Latvijā oficiālās vizītēs esošajām amatpersonām: ASV, Somijas, Uzbekistānas, Ukrainas un Turcijas prezidentiem, Velsas princim Čārlzam, Apvienotās Karalistes karalienei Viņas Majestāte Elizabete II u.c.), Korim regulāri notiek koncerti ne tikai visas Latvijas vadošajās koncertzālēs un baznīcās, bet arī citās pasaules valstīs. Korim ir bijuši koncerti Beļģijā, Nīderlandē, Vācijā, Francijā, Šveicē, Somijā, Zviedrijā, Norvēģijā, Amerikā, Kanādā, Japānā.

## Diskogrāfija
Kopš 1993. gada koris ir ierakstījis 18 CD albumus:
* *[[Hear my prayer]]*, 1993. gads
* *[[Classics]]*, 1995. gads
* *[[Christmas Songs]]*, 1995. gads
* Ziemassvētku dziesmas, 1996. gads
* Latviešu mūzika, 1996. gads
* Mūzika Parīzes Dievmātes katedrālē, 1997. gads
* *[[Christmas together]]*, 1997. gads, MicRek
* *[[Odi et Amo]]*, 1999. gads, Upe
* Skaisti dziedi, lakstīgala, 1999. gads
* Tik klusa un svēta, 2000. gads, Platforma Records
* Rīgas vaiņags, 2001. gads
* Dzimst piedošana un prieks, 2001. gads, Platforma Records
* Garīgā mūzika Doma baznīcā, 2002. gads
* Eņģeļus mēs dzirdējām, 2002. gads
* *[[Domus Mea]]*, 2004. gads
* Dahs, 2008. gads

## Skatīt arī
* Jāzepa Mediņa Rīgas 1. mūzikas skolas zēnu koris

## Atsauces

## Ārējās saites
* https://web.archive.org/web/20081220000155/http://www.etonnantelettonie.org/index.php
* http://www.tvnet.lv/muzika/classical/article.php?id=522082
* http://www.m-saule.lv/modules.php?op=modload&name=News&file=article&sid=132
Mathew Knowles & Music World Present Vol.1: Love Destiny

**Mathew Knowles & Music World Present Vol.1: Love Destiny** ir Destiny's Child balāžu izlases albums.

## Dziesmu saraksts
# „Crazy in Love” (Bejonse Noulza featuring Jay-Z)
# „Dilemma” (Nelly featuring Kelly Rowland)
# „Lose My Breath”
# „Honesty” (Bejonse Noulza)
# „I Decided” (Solange Knowles)
# „Déjà Vu” (Bejonse Noulza featuring Jay-Z)
# „Itoldyaso” (Solange Knowles)
# „Like This” (Kelly Rowland featuring Eve)
# „Independent Women Part I”
# „We Break the Dawn (DJ Montay Remix)” (Michelle Williams featuring Flo Rida)
# „Work (Freemasons Radio Edit)” (Kelly Rowland)
# „Hello Heartbreak” (Michelle Williams)
# „Survivor”
# „Daylight” (Kelly Rowland featuring Travis McCoy of Gym Class Heroes)
# „Say My Name”
# „Irreplaceable” (Bejonse Noulza)
# „Check on It” (Bejonse Noulza featuring Bun B and Slim Thug)
# „Listen” (Bejonse Noulza)
#: **Bonus Tracks**
# „This My Song” (Lady Lux)
# „Midnight Train” (Lyfe Jennings featuring Shōta Shimizu)
Laucesas baznīca

**Laucesas Svēto Pētera un Pāvila Romas katoļu baznīca** ir Romas katoļu Rīgas metropolijas Jelgavas diecēzes draudzes baznīca. Tā atrodas Augšdaugavas novada Laucesas pagasta Otro Pesku ciemā.

## Vēsture
16. gadsimtā Laucesā bija luterāņu baznīca, kas 1636. gadā, pēc mācītāja nāves, tika nodota katoļu draudzei. No 1665. gada šeit darbojās jezuīti. 1724. gadā tie nodibināja šeit pastāvīgu misijas staciju, kas darbojās līdz 1783. gadam. 1710. gadā pēc bijušā jezuīta, bīskapa Teodora Līdinghauzena–Volfa iniciatīvas tika uzcelta draudzes koka baznīca, kuru 1795. gadā nomainīja plašāks krustveida plānojuma koka dievnams ar septiņiem altāriem. Ēka nodega 1917. vai 1918. gadā.

Tagadējā koka baznīca tika celta 1921.—1923. gadā, un 1976.—1979. un 1982. gadā tajā tika veikti lielākie remondarbi. 1981. gadā blakus baznīcai tika uzbūvēts koka zvanu tornis.

## Arhitektūra

Baznīca plānā veido taisnstūri ar poligonālu apsīdu un abpus tai izvirzītajiem sakristeju apjomiem. Tā ir trīsjomu celtne ar neierastu ieejas fasādes kompozīciju — tās trīsstūra zelmini vainago trīs zemi torņi, no kuriem vidējais ir lielākais.

## Draudze

Iepriekšējais draudzes prāvests bija Eugēnijs Klavcāns, bet tagad šo baznīcu apkalpo priesteris Rolands Šakals. Blakus baznīcai atrodas Laucesas katoļu kapi, kur ir daudz vecu kapakmeņu.

## Atsauces

## Literatūra
* Kaminska, R., Bistere, A. *Sakrālās arhitektūras un mākslas mantojums Daugavpils rajonā*. Rīga: Neputns, 2006. 295 lpp. 

## Ārējās saites

* Baznīcas fotogrāfijas
Stoļerovas baznīca

**Stoļerovas Svētās Trīsvienības Romas katoļu baznīca** ir Romas katoļu Rīgas metropolijas Rēzeknes-Aglonas diecēzes draudzes baznīca. Tā atrodas Rēzeknes novada Stoļerovas pagasta centrā Stoļerovā.

## Vēsture
Pirmo Stoļerovas baznīcu uzcēla 1770. gadā par muižnieka Sokolovska līdzekļiem. Baznīcā atradās Jēzus Kristus Brīnumdarītāja statuja, kurai tika piedēvēts brīnumspēks. 
Baznīcu izlaupīja un nodedzināja 1968. gadā, Kristus Brīnumdarītāja statuju vēlāk atrada Ludzas izgāztuvē.
Pēc Latvijas neatkarības atjaunošanas 1999. gadā vecās baznīcas vietā uzcēla jaunu baznīcu.
  
No vecās baznīcas saglabājies žogs ar vārtiem ir valsts nozīmes arhitektūras piemineklis.

## Atsauces
Larss fon Trīrs

**Larss fon Trīrs** (dzimis **Larss Trīrs**, ) ir dāņu kinorežisors un scenārists. Viņš saņēmis speciālo žūrijas balvu Kannu kinofestivālā par filmu "Eiropa" (1991) un *Grand Prix* Kannu kinofestivālā par filmu "Šķeļot viļņus" (1996). Oriģinālais mūzikls "Dejotāja tumsā" (2000) saņēma galveno balvu *Palm d’Or* Kannās. Par filmu "Dejotāja tumsā" fon Trīru nominēja arī Amerikas Kinoakadēmijas balvai. Larss fon Trīrs ir Dogmas 95 manifesta autors, pēc kura principiem uzņemta fon Trīra filma "Idioti".

Fon Trīra tēvs bija sociāldemokrāts, bet māte sevi uzskatīja par komunisti. Vecāki fon Trīru audzināja stingri un abi bija nūdisti, līdz ar to fon Trīrs daudz bērnības pavadīja nūdistu nometnēs. Ar filmu veidošanu fon Trīrs sāka nodarboties 11 gadu vecumā. 30 gadu vecumā viņš pieņēma katoļticību. Fon Trīrs periodiski dzīves laikā ir cietis no depresijas, bailēm un fobijām.

Pirmā fon Trīra publiski izdotā filma bija eksperimentāla īsfilma *[[The Orchid Gardener]]* (1977). Pirmā pilnmetrāžas filma "Nozieguma elements" (*Forbrydelsens element*) sekoja septiņus gadus vēlāk. Fon Trīra filmās parasti centrālie tēli ir sievietes, kas saskaras ar psiholoģiskiem konfliktiem. Pats fon Trīrs ir pretrunīgi vērtēts režisors — viņa filmās nereti uzfilmētas īsta, netēlota seksa ainas un viņš ir izcēlies arī ar publiskiem, divdomīgiem izteikumiem, no kuriem skandalozākais bija 2011. gada Kannu kinofestivālā, kur viņš it kā jokodamies atzinās, ka ir nacists.

 paziņots, ka Trīram diagnosticēta Pārkinsona slimība.

## Filmogrāfija
### Pilnmetrāžas filmas

thumb|200px|Fon Trīrs 2011. gadā Kannās
* 1984 - "Nozieguma elements" (*Forbrydelsens element*)
* 1987 - "Epidēmija" (*Epidemic*)
* 1991 - "Eiropa" (*Europa*)
* 1996 - "Šķeļot viļņus" (*Breaking the Waves*')
* 1998 - "Idioti" (*Idioterne*)
* 2000 - "Dejotāja tumsā" (*Dancer in the Dark*)
* 2003 - "Dogvila" (*Dogville*)
* 2003 - "Pieci kavēkļi" (*De Fem benspænd*)
* 2005 - "Manderleja" (*Manderlay*)
* 2006 - "Tā visa priekšnieks" (*Direktøren for det hele*)
* 2009 - "Antikrists" (*Antichrist*)
* 2010 - "Melanholija" (*Melancholia*)
* 2013 - "Nimfomāne" (*Nymphomaniac*)
* 2018 - "Māja, ko uzcēla Džeks" (*The House That Jack Built*)

### TV filmogrāfija
* 1988 - Mēdeja (*Medea*) (TV filma)
* 1994 - Valstība (*Riget*) (TV miniseriāls)
* 1997 - Valstība II (*Riget II*) (TV miniseriāls)
* 2022 - Valstība III (*Riget III*) (TV miniseriāls)

## Atsauces

## Ārējās saites
Deivids Linčs

**Deivids Kīts Linčs** (; dzimis , miris ) bija amerikāņu kinorežisors, scenārists, kinoproducents, gleznotājs, komponists.

Deivids Linčs četras reizes nominēts Amerikas Kinoakadēmijas balvai kā labākais režisors par filmām "Ziloņcilvēks", "Zilais samts", "Malholanda ceļš" un kā viens no scenārija autoriem filmai "Ziloņcilvēks". Linčs ieguvis balvu Kannu kinofestivālā un Venēcijas kinofestivālā. Sākot ar eksperimentālo filmu "Dzēšgumijgalva" (1977), viņš saglabāja kulta filmu režisora statusu, lai arī viņa filmas bijušas ar nepastāvīgiem komerciālajiem panākumiem. Deivida Linča filmas visvairāk zināmas pēc to sirreālās, murgainās un sapnim līdzīgās atmosfēras un līdz sīkumiem izstrādātā skaņas dizaina.

Linča režisētā filma "Mežonīgie sirdīs" (1990) ieguva Kannu kinofestivāla galveno balvu Zelta palmas zaru, bet par filmu "Malholanda ceļš" (2001) Linčs apbalvots kā labākais režisors. Divas Linča filmas ieguvušas Cēzara balvas kā labākās ārzemju filmas — "Ziloņcilvēks" (1980) un "Malholanda ceļš". 2006. gadā Linčs saņēma Venēcijas kinofestivāla goda balvu "Zelta lauva par mūža ieguldījumu". 2019. gadā saņēmis Kinoakadēmijas goda balvu.

2025. gada 16. janvārī Linča ģimene paziņoja, ka režisors Linčs miris 78 gadu vecumā.

## Filmogrāfija

### Pilnmetrāžas filmas
* 1977 — "Dzēšgumijgalva" (*Eraserhead*)
* 1980 — "Ziloņcilvēks" (*The Elephant Man*)
* 1984 — "Kāpa" (*Dune*)
* 1987 — "Zilais samts" (*Blue Velvet*)
* 1990 — "Mežonīgie sirdīs" (*Wild at Heart*)
* 1990 — "Tvinpīka: Caur uguni" (*Twin Peaks: Fire Walk with Me*)
* 1997 — "Ceļš uz nekurieni" (*Lost Highway*)
* 1999 — "Streita stāsts" (*Straight Story*)
* 2001 — "Malholanda ceļš" (*Mulholland Dr.*)
* 2006 — "Iekšzemes impērija" (*Inland Empire*)

### TV filmogrāfija
* 1991—1992, 2017 — "Tvinpīka" (*Twin Peaks*) (TV seriāls)
* 1992 — *On the Air* (TV seriāls)
* 1993 — *Hotel Room* (TV seriāls)

## Literatūra
* Johnson, Jeff. *Pervert in the Pulpit: Morality in the works of David Lynch*. McFarland & Company, Inc., 2004. 
* McGowan, Todd. *The Impossible David Lynch*. Columbia University Press, 2007. 
* Odell, Colin, Le Blanc, Michelle. *David Lynch*. Kamera Books, 2007. 
* Sheen, Erica, Davison, A. (eds.) *The Cinema of David Lynch: American Dreams, Nightmare Visions*. Wallflower Press, 2004. 
* Woods, Paul (ed.). *Weirdsville USA: The Obsessive Universe of David Lynch*. Plexus Publishing Limited, 2000. 

## Atsauces

## Ārējās saites

* Oficiālā mājaslapa